1.pielikums

Tehniskajai specifikācijai

(darba uzdevumam)

“Elektroauto uzlādes stacijas Atgāzenes ielā 24A, Rīgā”

būvprojekta izstrāde, autoruzraudzība un būvdarbi

**PROJEKTĒŠANAS UZDEVUMS**

“Ārējā elektroapgāde Atgāzenes ielā 24A, Rīgā. T50371 pārbūve (ST TN Nr.101268246)”,

“Ārējā elektroapgāde Atgāzenes ielā 20, Rīgā (ST TN Nr.101709239)”,

“Elektroauto uzlādes stacijas Atgāzenes ielā 24A, Rīgā”

būvprojektu[[1]](#footnote-1) izstrāde un autoruzraudzība

|  |  |  |
| --- | --- | --- |
| **I** | **OBJEKTA PASŪTĪTĀJS** – RP SIA “Rīgas satiksme”.  **BŪVPROJEKTA IZSTRĀDES NEPIECIEŠAMĪBAS PAMATOJUMS**:  Vieglo auto elektrouzlādes infrastruktūras izbūve elektroauto ekspluatācijas nodrošināšanai | |
| **II** | **ZIŅAS PAR OBJEKTU** | |
| Objekta nosaukums: | Elektroauto uzlādes stacijas |
| Objekta adrese,  zemes vienību kadastra apzīmējums: | Atgāzenes iela 24A, Rīga, 01000740148  Atgāzenes iela 20, Rīga, 01000740134 |
| Būvniecības veids: | Jauna būvniecība, pārbūve |
| Inženierbūves grupa: | I grupa [[2]](#footnote-2) |
| Būves klasifikācijas kods: | 1251 Rūpnieciskās ražošanas ēkas; rūpnieciskās ražošanas telpu grupa  2214 Maģistrālās elektropārvades un elektrosadales līnijas  2224 Vietējās nozīmes elektropārvades un sakaru kabeļu būves |
| **III** | **BŪVPROJEKTU DOKUMENTĀCIJAS IZSTRĀDES MĒRĶIS, IZSTRĀDES NOSACĪJUMI UN SASKAŅOŠANA. BŪVPROJEKTU SATURS UN NOFORMĒŠANA** | |
| 1. | Mērķis – izstrādāt būvprojektu tehniski pareizai un funkcionējošai uzlādes staciju infrastruktūras izbūvei Pasūtītāja teritorijā Atgāzenes iela 24A, Rīgā, lai nodrošinātu pasūtītāja elektroauto pilnvērtīgu, efektīvu un nepārtrauktu darbību. | |
| 2. | Būvprojekta robežas – zemesgabalu ar kadastra apzīmējumiem 01000740148, 01000740134 robežas, t.sk. ārpus zemes gabalu robežām, saskaņā ar AS „Sadales tīkls” elektroietaišu ierīkošanas Tehniskajām prasībām Nr.101268246 (sk. 1. pielikumu), Nr.101709239 (sk. 2. pielikumu), un citu inženiertīklu turētāju tehnisko noteikumu prasībām. | |
| 3. | Izstrādātājs izstrādā būvniecības ieceres dokumentāciju pilnā apjomā, saņem visus nepieciešamos saskaņojumos, t.sk. Pasūtītāja un nodrošina būvprojekta akceptēšanu BIS Rīgas domes Pilsētas attīstības departamentā, t.i., saņem atzīmi par projektēšanas nosacījumu izpildi paskaidrojuma rakstā vai būvatļaujā vai iesniedz attiecīgu paziņojumu. Būvniecības ieceres dokumentācijas izstrādes laikā, savstarpēji vienojoties ar Pasūtītāju par laiku, organizē būvprojekta izskatīšanu un apspriešanu. Izstrādātājs veic visus nepieciešamos saskaņojumus ar Valsts uzraudzības dienestiem, virszemes un apakšzemes komunikāciju īpašniekiem un zemes īpašniekiem likumā noteiktā kārtībā. | |
| 4. | Projektēšanas uzdevums pēc iespējas apkopo veicamo pasākumu kopumu būvprojekta izstrādei, taču nav uzskatāms par izstrādātāju ierobežojošo faktoru attiecīgā būvprojekta izstādei. Tādējādi, izstrādājot būvprojektu, būvprojekta izstrādātājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes un projektēšanas darbus būvprojekta veiksmīgai izstrādei. | |
| 5. | Izstrādātājs nodrošina būvprojekta izstrādei nepieciešamo dokumentu un izejmateriālu saņemšanu, tai skaitā nepieciešamo tehnisko un īpašo noteikumu saņemšanu no attiecīgajām institūcijām. | |
| 6. | Topogrāfisko izpēti nodrošina un apmaksā Pasūtītājs (sk. 6.pielikumu). Visas pārējās inženierizpētes, tik lielā apmērā, cik tas nepieciešams būvprojekta izstrādei, nodrošina un apmaksā Izstrādātājs. | |
| 7. | Īpašuma tiesību apliecinošos dokumentus RP SIA “Rīgas satiksme” piederošiem zemesgabaliem/ēkām sagatavo Pasūtītājs, pārējam objektam – Izstrādātājs. | |
| 8. | Būvprojekts jāizstrādā izsmeļoši formulējot visas tehniskās prasības, kas nepieciešamas kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības. | |
| 9. | Būvprojekta Izstrādātājs veic būvprojekta izstrādi ar saviem materiāliem, izstrādājumiem, iekārtām, darbaspēku u.c. resursiem. Visus ar būvprojekta dokumentācijas izstrādi saistītos uzdevumus sedz Izstrādātājs. | |
| 10. | Būvprojekta saturam jāatbilst vismaz Būvniecības likuma, Aizsargjoslu likuma, Ugunsdrošības un ugunsdzēsības likuma, Enerģētikas likuma, Vides aizsardzības likuma, Ministru kabineta 19.08.2014. noteikumu Nr.500 “Vispārīgie būvnoteikumi”, Ministru kabineta 06.02.2018. noteikumu Nr.78 “Prasības elektrotransportlīdzekļu uzlādes, dabasgāzes uzpildes, ūdeņraža uzpildes un krasta elektropadeves iekārtām”, Ministru kabineta 07.11.2023. noteikumu Nr.635 “Elektroenerģijas tirdzniecības un lietošanas noteikumi”, Ministru kabineta 19.04.2016. noteikumu Nr.238 “Ugunsdrošības noteikumu”, Ministru kabineta 09.05.2017. noteikumu Nr.253 “Atsevišķu inženierbūvju būvnoteikumi”, Ministru kabineta 28.04.2009. noteikumu Nr.359 “Darba aizsardzības prasības darba vietās”, Ministru kabineta 30.09.2014. noteikumu Nr.574 “Noteikumi par Latvijas būvnormatīvu LBN 008-14 “Inženiertīklu izvietojums”, Ministru kabineta 03.05.2017. noteikumu Nr.239 “Būvizmaksu noteikšanas kārtība”, Ministru kabineta 28.08.2018. noteikumu Nr.545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana” prasībām. | |
| **IV** | **NOSACĪJUMI UN TEHNISKĀS PRASĪBAS BŪVPROJEKTU RISINĀJUMU IZSTRĀDEI** | |
| 1. | **Vispārīgās prasības** | |
| 1.1. Būvprojektus saskaņot ar Valsts uzraudzības dienestiem, virszemes un apakšzemes komunikāciju īpašniekiem un zemes īpašniekiem likumā noteiktajā kārtībā. | |
| 1.2. Būvprojektu risinājumiem ir jābūt racionāliem, funkcionāliem un inženiertehniski pamatotiem. Būvprojektu tehniskiem risinājumiem jābūt savstarpēji saskaņotiem. | |
| 1.3. Visus konstruktīvos risinājumus, un to realizācijā izmantojamos materiālus un izstrādājumus, kā arī projektēšanas gaitā veiktās izmaiņas būvprojektos Izstrādātājam jāskaņo ar Pasūtītāju. | |
| 1.4. Visām iekārtām un materiāliem ir jābūt augstas kvalitātes, jāatbilst pielietojuma prasībām un ir jābūt sertificētiem atbilstoši Latvijas likumdošanai. | |
| 1.5. Būvprojektu izstrādē ievērot visus Latvijas Republika spēkā esošos LBN normatīvus un LVS EN standartus. Normatīvo aktu izmaiņu gadījumā Izpildītājam jāievēro arī veiktās izmaiņas uz normatīvo aktu pielietošanas brīdi.  **Izstrādājot būvprojekta risinājumus izmantot ilgtspējīgas būvniecības principus, ievērot zaļā iepirkuma prasības un kritērijus.** | |
| 1.6. Būvprojektu risinājumiem jānodrošina nepārtraukta objekta darbība visā būvprojekta realizācijas laikā. | |
| 1.7. Būvprojektos jāizvērtē visas prasības esošajai infrastruktūrai, jāiekļauj visi nepieciešamie pasākumi un tehniskie risinājumi esošās infrastruktūras pilnvērtīgai un drošai darbībai, īpašie pasākumi ekspluatācijas stadijai. | |
| 1.8. Būvprojektu izstrādātājam jāveic nepieciešamās izmaiņas būvprojektos gadījumā, ja būvdarbu gaitā būvprojektos tiks atklātas kļūdas vai nepilnības. Būvprojektu izstrādātājam jāierodas būvobjektā ne vēlāk kā 3 darba dienu laikā pēc Pasūtītāja, būvdarbu vadītāja vai būvuzrauga pirmā uzaicinājuma. | |
| 2. | **Nosacījumi un prasības būvprojekta *Ārējā elektroapgāde Atgāzenes ielā 24A, Rīgā. T50371 pārbūve (ST TN Nr.101268246*) izstrādei** | |
| Izstrādāt būvprojektu saskaņā ar AS "Sadales tīkls" 11.01.2023. izdotajām Elektroietaišu ierīkošanas Tehniskajām prasībām Nr.101268246.  Pirms objekta slodzes palielināšanas, lai noteiktu objektam nepieciešamo pieslēguma jaudu un izvairītos no Pasūtītāja pārmaksas par neefektīvi izmantotu slodzi objekta ekspluatācijas laikā, veikt projektējamo elektropatērētāju slodzes noteikšanu, objekta jaudas aprēķinu. Nepieciešamības gadījumā veikt agrāk izsniegtos AS “Sadales tīkls” Elektroietaišu ierīkošanas Tehniskos noteikumos pieprasītas vienlaicīgās maksimālās slodzes korekciju. | |
| 3. | **Nosacījumi un prasības būvprojekta *Ārējā elektroapgāde Atgāzenes ielā 20, Rīgā (ST TN Nr.101709239)* izstrādei** | |
| Izstrādāt būvprojektu saskaņā ar AS "Sadales tīkls" 27.01.2023. izdotajiem Elektroietaišu ierīkošanas Tehniskajām prasībām Nr.101709239. | |
| 4. | **Nosacījumi un prasības būvprojekta *Elektroauto uzlādes stacijas infrastruktūras izbūve Atgāzenes ielā 24A, Rīgā* izstrādei** | |
| 4.1. Izstrādātājs būvprojekta sastāvā iekļauj daļas, kuru saturam ir jāatbilst 28.08.2018. MK noteikumu Nr.545 "Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana"" prasībām.  Būvprojektā ietvert šādas daļas:  1. Vispārīgā daļa;  2. Inženierrisinājumu daļa:  2.1. ELT – Elektroapgāde (ārējā);  2.2. EL – Elektroapgāde (iekšējā);  2.3. EST – Elektronisko sakaru sistēmas (ārējās);  2.4. ESS – Elektronisko sakaru sistēmas;  2.5. Citas daļas, ja tādas nepieciešamas (piemēram, citu inženiertīklu vai būvju pārbūvei vai pielāgošanai projektējamiem risinājumiem). Paredzēt esošo inženiertīklu demontāžu un pārnešanu, ja tādu nepieciešamību rada būvprojekta risinājumi.  3. Ekonomikas daļa:  3.1. IS – Iekārtu, konstrukciju un būvizstrādājumu kopsavilkums;  3.2. BA – Būvdarbu apjomu saraksts;  3.3. T – Izmaksu aprēķins.  4. DOP – Darbu organizēšanas projekts, t.sk. satiksmes organizācijas risinājumi. | |
| 4.2. Visas Pasūtītājam piederošās  teritorijas elektroapgādes gaisvadu līnijas nomainīt pret pazemes kabeļu līnijām. Izstrādāt objekta Atgāzenes ielā 24A, Rīgā pēcuzskaites lietotāja elektroapgādes tīkla izbūves risinājumus, t. sk. objekta elektroapgādes maģistrālo shēmu, atbilstoši ēku projektējamai slodzei paredzot nepieciešamā šķērsgriezuma pazemes elektropārvades līnijas izbūvi no T50371 līdz ēku ar kadastra apzīmējumiem 01000740148001, 01000740148002, 01000740148004 galvenajām sadalnēm. | |
| 4.3. Paredzēt demontēt garāžu ēkas Atgāzenes ielā 20, Rīgā esošo elektropieslēgumu no objekta Atgāzenes ielā 24A, Rīgā iekšējiem elektrotīkliem. Saskaņā ar būvprojektā *Ārējā elektroapgāde Atgāzenes ielā 20, Rīgā (ST TN Nr.101709239)* pieņemtajiem risinājumiem, atbilstoši pieslēguma atļautajai slodzei, izstrādāt objekta Atgāzenes ielā 20, Rīgā pēcuzskaites pazemes elektropārvades līnijas izbūves risinājumus. | |
| 4.4. Saskaņā ar objekta teritorijā plānoto uzlādes staciju iekārtu  izvietojumu(sk. 3. pielikumu)**,** izstrādāt elektroauto uzlādes staciju iekārtu elektroapgādes, t.sk. zibensaizsardzības, potenciālu izlīdzināšanas, pārspriegumaizsardzības, zemējuma sistēmas tehniskos risinājumus, paredzot uzlādes staciju iekārtu elektropieslēgumu no objekta iekšējiem elektroapgādes tīkliem. | |
| 4.5. Elektroapgādes tīklu izpildīt ar AXMK/AXPK/NYY-J/NYM-J tipa kabeļiem (vai analogu) paredzētiem pielietošanai atklātā vidē, atbilstošiem IEC prasībām, kas paredzēti novietošanai gruntī. Projektējamos kabeļu ievadus ēkā pēc cauruļu un kabeļu izbūves nohermetizēt. Projektējamos kabeļus guldīt 0.7m dziļumā, zem stāvlaukuma braucamās daļas 1m dziļumā. Šķērsojot brauktuvi/iebrauktuvi, kabeļus aizsargāt ar cauruli D110 ar pieļaujamo izturību 1250N. Visi 0.4kV kabeļi ieguldāmi uz 0.1m bieza smilts spilvena, 0.3m virs kabeļa noklājama brīdinājuma lentas. | |
| 4.6. Visas Pasūtītājam piederošās teritorijas elektronisko sakaru tīklu gaisvadu līnijas nomainīt pret pazemes līnijām, paredzot jaunu elektronisko sakaru kanalizācijas izbūvi.  Posmā starp ēkām ar kadastra apzīmējumiem 01000740148001 un 01000740148002 pārbūvēt videosistēmas, ugunsdrošības un apsardzes signalizācijas sistēmu slēgumu. Drošības sistēmas izveidei ir paredzēta integrēta kontroles sistēma. Šī sistēma ietver sevī piekļuves kontroles un video sistēmu. Starp ēku ar kadastra apzīmējumiem 01000740148001 un 01000740148002 komutācijas skapjiem jānodrošina optiskā kabeļa izbūve, kā arī jānodrošina optiskais savienojums starp komutācijas skapjiem un servertelpu, kas atrodas ēkā ar kadastra apzīmējumu 01000740148001 1. stāvā).  Paredzēt: teritorijā esošajām video kamerām pazemes kanalizācijas kabeļu savienojums ar apsardzes telpu ēkā ar kadastra apzīmējumu 01000740148002 (UTP Cat.5E kabelis); ugunsdrošības signalizācija, pazemes savienojums starp ēkām ar kadastra apzīmējumiem 01000740148001 un  01000740148002 (UTP Cat.5E nedegošs datu kabelis, ugunsdrošības signalizācijas kabelis P1x2x1, ugunsdrošības signalizācijas panelis ir izvietots ēkā ar kadastra apzīmējumu 01000740148002); apsardzes signalizācija, pazemes savienojums starp ēkām ar kadastra apzīmējumiem 01000740148001 un  01000740148002 (kabelis CA 6 x 0,22).  Demontēt esošo interneta vadu savienojumu un izbūvēt bezvadu interneta savienojumu starp ēkām ar kadastra apzīmējumiem 01000740148002 Atgāzenes ielā 24A, Rīgā un 01000740134001 Atgāzenes ielā 20, Rīgā, paredzot sekojošas iekārtas (vai ekvivalents):   * UniFi UBB-XG Building Bridge – 2 gab, * UniFi USW-Industrial switch – 1 gab, * POE INJECTOR 1 PORT GIGABIT – 1 Gbps – 1 – Port Tīkls Gigabit Ethernet 48V – 2 gab.   Izbūvēt elektronisko sakaru kanalizāciju un vājstrāvas kanalizācijas pieslēgumu katrai elektroauto uzlādes stacijai.  Objektā jāizbūvē elektronisko sakaru kanalizācija, kabeļi, kas savieno elektrouzlādes iekārtas un UGD sistēmu (UTP Cat.5E nedegošs datu kabelis, ugunsdrošības signalizācijas panelis ir izvietots ēkā ar kadastra apzīmējumu 01000740148002).  Nodrošināt uzlādes stacijām pieslēgumu RS uzlādes tīkla vadības un monitoringa sistēmai, izbūvēt savienojumus ar esošām servertelpām (servertelpa atrodas ēkās Atgāzenes iela 24A).  OCPP datu apmaiņai var izmantot piegādātāja nodrošināto datu apmaiņas veidu iepriekš saskaņojot ar Pasūtītāju.  Integrācija ir nepieciešama ar Odoo ERP (15.versija) un Microsoft AcitiveDirectory (LDAP), jo sistēma darbosies iekšējā tīklā. | |
| 4.7. Paredzēt visus nepieciešamos tehniskās ugunsdrošības pasākumus. Visiem pielietotiem materiāliem jābūt aizsargātiem pret koroziju. Visām elektroiekārtu metāliskām daļām, kas izolācijas bojājuma rezultātā var nonākt zem sprieguma, jābūt sazemētām. | |
| 4.8. Izstrādājot būvprojektu, ievērot energopārvaldības sistēmas principus, **nodrošināt attālinātu elektroenerģijas uzskaiti gan katrai uzlādes stacijai atsevišķi, gan staciju kopējam elektropatēriņam.** | |
| 4.9. Izstrādāt būvdarbu secības plānu, norādot arī darbu veikšanas termiņus katram posmam. | |
| 4.10. Izbūvējot inženiertīklus, tranšejas un segumi jāatjauno analogi esošajai konstrukcijai.  Atjaunot  segumus saskaņā ar Rīgas domes 2023. gada 12. jūlija saistošiem noteikumiem Nr. RD-23-217-sn. Asfalta segumu atjaunošanai pielietojot infrasarkanā starojuma tehnoloģiju, saskaņā ar dokumentu “Ceļu specifikācija 2019”. | |
| 5. | **Uzlādes iekārtas. Vispārīgie norādījumi un tehniskās prasības** | |
| 5.1. Uzlādes iekārtu darbībai jāatbilst Ministru kabineta 06.02.2018. noteikumu Nr.78 “Prasības elektrotransportlīdzekļu uzlādes, dabasgāzes uzpildes, ūdeņraža uzpildes un krasta elektropadeves iekārtām” prasībām. | |
| 5.2. Uzlādes iekārtām jāatbilst Latvijas Republikas normatīvo aktu prasībām par iekārtu elektrodrošību, par iekārtu elektromagnētisko saderību. | |
| 5.3. Visām uzlādes iekārtām ir jābūt izvēlētām tā, lai garantētu atbilstošu darbību konkrētos apstākļos saskaņā ar pieslēdzamām jaudām un videi, kurā tās ir uzstādītas. | |
| 5.4. Vispārīgos norādījumus un pamatkritērijus uzlādes iekārtu izvēlei un tehnisko datu izvērtēšanai skatīt 4. un 5. pielikumos. Paredzēt visus nepieciešamos tehniskās ugunsdrošības pasākumus. Visiem pielietotiem materiāliem jābūt aizsargātiem pret koroziju. Visām elektroiekārtu metāliskām daļām, kas izolācijas bojājuma rezultātā var nonākt zem sprieguma, jābūt sazemētām. | |
| **V** | **BŪVPROJEKTA IZSTRĀDES LAIKS UN IESNIEGŠANAS KĀRTĪBA** | |
| 1. | Ne retāk kā reizi mēnesī Izstrādātājs sniedz Pasūtītājam progresa atskaiti par izpildītajiem darbiem. | |
| 2. | Ne ilgāk kā 5 (piecu) mēnešu laikā no līguma noslēgšanas Izstrādātājs saņem visus nepieciešamos saskaņojumos un iesniedz Pasūtītajam pabeigtu būvprojektu (ar tajā izdarītu atzīmi par projektēšanas nosacījumu izpildi vai iesniedz attiecīgu paziņojumu Rīgas domes Pilsētas attīstības departamentā). | |
| 3. | Būvprojektu noformējumu veikt atbilstoši Latvijas Republikā spēkā esošajiem būvnormatīviem. Visu būvprojektu dokumentāciju iesniegt Pasūtītājam 2 eksemplāros drukātā formātā un digitālā formātā (uz datu nesēja):   1. teksta materiāli elektroniskā formā, izmantojot Microsoft Office programmnodrošinājumu; 2. grafiskos materiālus jānormē, izmantojot AutoCAD (\*.dwg formātā) programmnodrošinājumu; 3. viss būvprojekts kopā \*.pdf formātā, 4. visas tāmes \*.excel formātā; 5. visi tehniskie noteikumi, atļaujas un saskaņojumi iesniedzami Pasūtītājam 1 eksemplārā – oriģināli. | |
| **VI** | **AUTORUZRAUDZĪBA** | |
| 1. | Autoruzraudzības mērķis ir nepieļaut būvniecības dalībnieku patvaļīgas atkāpes no akceptētās ieceres un izstrādātā būvprojekta, kā arī normatīvo aktu un standartu pārkāpumus būvdarbu gaitā. | |
| 2. | Izstrādātājs nodrošina autoruzraudzības veikšanu būvprojekta realizācijas (būvdarbu) laikā atbilstoši Ministru kabineta 19.08.2014. noteikumu Nr.500 “Vispārīgie būvnoteikumi” prasībām u.c. Latvijas Republikas spēkā esošajiem normatīvajiem aktiem. | |
| 3. | Izstrādātājs apņemas veikt autoruzraudzību no brīža, kad būvatļaujā tiek izdarīta atzīme par būvdarbu uzsākšanas nosacījumu izpildi līdz būvdarbu pilnīgai pabeigšanai un objekta pieņemšanai ekspluatācijā. | |
| 4. | Atlīdzība par objekta autoruzraudzības pakalpojumiem tiek iekļauta būvprojekta izstrādes tāmē. Autoruzraudzības izmaksās paredzami visi pakalpojumi, kas nodrošina autoruzrauga un autoruzraugu grupas darbu attiecībā uz šo objektu. Autoruzrauga darbs objektā visā būvdarbu periodā jānodrošina vismaz 1 (vienu) reizi nedēļā. Ar autoruzraudzības kārtībā izstrādājamiem risinājumiem (nepilnības, kļūdas, risinājumu detalizācija) visā objekta būvniecības laikā Autoruzraugs nodrošina bez papildu maksas. | |
| **VII** | **PIELIKUMI** | |
| 1. | AS “Sadales tīkls” elektroietaišu ierīkošanas Tehniskās prasības Nr. 101268246 uz 10 lpp. | |
| 2. | AS “Sadales tīkls” elektroietaišu ierīkošanas Tehniskās prasības Nr. 101709239 uz 9 lpp. | |
| 3. | Uzlādes staciju uzstādīšanas plāna skice Atgāzenes ielā 24A, Rīgā uz 1 lpp. | |
| 4. | Uzlādes stacijas tehniskā specifikācija uz 5 lpp. | |
| 5. | Uzlādes iekārtas darbības nodrošināšanas prasības uz 2 lpp. | |
| 6. | Topogrāfiskais plāns. Atgāzenes iela 20 un 24A, Rīga uz 1 lpp. | |

1. Būvprojekts – dokumentu kopums, kas nepieciešams projektēšanas uzdevumā norādīto darbu veikšanai, atbilstoši normatīvo aktu prasībām, t.sk., būvprojekts, paskaidrojuma raksts, paziņojums par būvniecību u.tml.

   2 Atbilstoši Ministru kabineta 19.08.2014. noteikumiem Nr.500 “Vispārīgie būvnoteikumi”. [↑](#footnote-ref-1)
2. [↑](#footnote-ref-2)